Odense Adresse-Contoirs Efterretninger, 1844-06-17
Kieler Corr. meddeler, at der i et Handelsbrev fra Hamborg berettes, at der skal være indtruffen en Staffet fra Berlin til Hamborg, som har medbragt den Efterretning, at Man i Preussen, paa Grund af den nylig emanerede Lov til Undertrykkelse af Jernbaneactiejobberiet, vil opgive al Tegnen af Actier i danske Jernbaner, hvorved formodentlig forstaaes saavel Kongerigets som Hertugdommernes. De hamborgske Actiehandlere skulle derpaa have afholdt en Forsamling og besluttet, at sende en Deputation til vor Konge for at bede ham om at nægte Concession til Anlæggelsen af de projecterede Jernbaner. Det hedder der ganske almindeligt, at dersom Kongen sanktionerer de i Danmark paatænkte Jernbaner (navnlig Rendsborg=Flensborg=Haderslev og igjennem Fyen) ville mange betydelige Huse blive ruinerede. Et af de betydeligste Huse i Hamborg skal anslaae sit Tab, hvis Banerne sanktioneres, til 2 Mill. Mk. Actierne i den Kjøbenhavnsk-Roeskilder. Bane stode den 11 ds. pari. Hvis denne Efterretning skulde bekræfte sig, saa vilde derved opstaae en væsentlig Hindring for Udførelsen af de fleste om ikke af alle Jernbaneprojecter. Ved at berøre den Katzenjammer", der er fulgt ovenpaa Jernbanerusen hos Børspeculanterne i Berlin og Hamborg, hvilke skal have bevæget den sidstnævnte Stads Actiehandlere til at sende en Deputation til Kongen af Danmark for at bede ham om at nægte Concession til alle de projecterede Jernbaner i Danmark, udbryder Kbhpstn. "De fleste af hine ukloge og ubegrundede Projecter ville vistnok ved den pludselig vakte Besindelse falde bort af sig selv; men er det ikke en mageløs Uforskammenhed saaledes at ville søge at indvirke paa Kongen af Danmark alt eftersom disse Speculanter kunne beregne sig Tab eller Fordeel ved Handelen med Actier i paatænkte danske Jernbaneanlæg? Og ligesom Man derfor da vel tør antage, at deres Jnsinuationer ville finde den tilbørlige Tilretteviisning, saaledes tor Man vel ogsaa haabe, at ikke den ringeste Hindring deraf vil fremgaae mod Udførelsen af det for Riget virkelig gavnlige og hensigtsmæssige Anlæg, om hvis Nytte og Rentabilitet Man allerede for længe siden har havt tilstrækkelig Oplysning i de anstillede udførlige Calculer, og som derhos maa ansees for at være et af Nutidens allervigtigste patriotiske Foretagender, idet en vigtig Statsdeels hele Handels-Uafhængighed og Selvstændighed er afhængig deraf. Vi mene naturligviis den flensborg-husum-tønningske Bane, der ene er i Stand til at frelse Flensborg og derved hele Slesom ikke hele Danmark - fra Hamborgernes Handelsaag." Forsaavidt - siger Kbhysen. - den europæiske Fred ligger i Statsregjeringernes Hænder er den fornemmelig afhængig af Penge, uden hvilke ingen europæisk Magt kan begynde nogen Krig. Herom er Man ikke alene overbeviist i Europa, men selv de barbariske Magter ere komne under Veir med denne de nuværende europæiske Regjeringers Svaghed. Derfor skal Keiseren af Marokko ogsaa, da Man truede ham med, at de forenede nordiske Magters Flaade vilde skyde Tanger sønder og sammen, hvis han ikke opgav sin Fordring paa Tribut, have spurgt, hvormeget et saadant Bombardement vel kunde koste de vedkommende Magter, Og da Man nævnede en rund Sum, svarede Prophetens Efterfølger ironisk: Hvis Man vil udbetale Halvdelen deraf til mig, skal jeg selv skyde Tanger ned.